Document ID: 31980L0232

NEUVOSTON DIREKTIIVI,
annettu 15 päivänä tammikuuta 1980,
eräiden valmiiksi pakattujen tuotteiden nimellismäärien ja nimellistilavuuksien sallittuja valikoimia koskevan jäsenvaltioiden lainsäädännön lähentämisestä (80/232/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 100 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
tiettyjen tuotteiden pakkaamista valmispakkauksiin painon tai tilavuuden mukaan tapahtuvaa täyttöä koskevan jäsenvaltioiden lainsäädännön lähentämisestä 20 päivänä tammikuuta 1976 annetussa neuvoston direktiivissä 76/211/ETY(4) säädetään tarkasti näiden pakkausten sisällössä sallittavista negatiivisista virheistä samoin kuin merkinnöistä ja tarkastusömenetelmistä, joita sovelletaan näihin pakkauksiin niiden kiertäessä yhteisön alueella,
kyseisellä direktiivillä ei kuitenkaan poisteta kaikkia pakattujen tuotteiden kaupan esteitä, jotka johtuvat näiden tuotteiden metrologisia ominaisuuksia koskevan lainsäädännön eroavaisuuksista; erityisesti jäsenvaltioilla on erilaisia säännöksiä kyseisten tuotteiden tilavuudesta tai painosta; sen vuoksi näitä säännöksiä olisi syytä lähentää,
hyvin lähellä toisiaan olevien pakkauskokojen lukumäärää on mahdollisuuksien mukaan vähennettävä niillä olevien kuluttajia harhauttavien ominaisuuksien vuoksi sekä suuremman avoimuuden aikaansaamiseksi markkinoilla,
kyseisen vähentämisen tulisi koskea sekä valmiiksi pakattujen tavaroiden pakkauksia että tuotteita, joita myydään painon tai tilavuuden mukaan, ja
mittauslaitteita ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/316/ETY(5), sellaisena kuin se on muutettuna liittymissopimuksella(6), 16 artiklassa säädetään, että tiettyjen tuotteiden kaupan pitämistä koskevien vaatimusten yhdenmukaistamisesta, erityisesti mitä tulee tiettyjen valmiiden pakkauskokojen määräämiseen, voidaan antaa erityisdirektiivejä,
ON ANTANUT TÄMÄN DIREKTIIVIN:
1 artikla
Tätä direktiiviä sovelletaan tuotteisiin, jotka on pakattu valämiiksi direktiivin 76/211/ETY 1 ja 2 artiklan mukaisesti ja jotka mainitaan tämän direktiivin liitteissä; tätä direktiiviä ei sovelleta valmiiksi pakattuihin tuotteisiin, jotka on tarkoitettu yksinomaan ammattimaiseen käyttöön.
2 artikla
Edellä 1 artiklassa tarkoitetut tuotteet jaetaan kolmeen ryhmään:
a) tuotteet, joita myydään painon tai tilavuuden mukaan, lukuun ottamatta b ja c kohdassa tarkoitettuja tuotteita.
Liitteessä I asetetaan näille kullekin tuotteelle valmiiden pakkausten sisällön nimelliskokojen valikoima;
b) tuotteet, joita myydään painon tai tilavuuden mukaan ja jotka pakataan muotonsa säilyttäviin, liitteessä II lueteltuihin säiliöihin, lukuun ottamatta liitteessä I lueteltuja tuotteita.
Liitteessä II asetetaan sellaisille tuotteille säiliökokojen valikoima;
c) aerosolin muotoon pakatut tuotteet.
Liitteessä III asetetaan nestefaasin tilavuudet sellaisille tuotteille ja, jos on kysymyksessä metallisäiliö, säiliön koko.
3 artikla
Valmiissa pakkauksessa on kaikissa tapauksissa ilmoitettava tuotteen sisällön nimellispaino tai -tilavuus direktiivin 76/211/ETY mukaisesti.
Edellä 2 artiklan b ja c alakohdassa tarkoitetuissa tapauksissa säiliöihin on myös merkittävä edellä tarkoitetusta merkinnästä selvästi erottuvalla tavalla nimelliskoot liitteen II ja liitteessä III olevan 1 kohdan mukaisesti tai soveltuvin osin viittaus liitteissä mainittuihin EN-standardeihin.
4 artikla
Jos kahdesta tai useammasta yksittäisestä pakkauksesta on tehty ryhmäpakkaus, liitteissä I, II ja III lueteltujen lukuarvojen valikoimia on sovellettava yksittäisiin pakkauksiin.
Jos valmis pakkaus koostuu yhdestä tai useammasta yksittäispakkauksesta, joita ei ole tarkoitettu myytäväksi yksitellen, liitteissä I, II ja III lueteltujen lukuarvojen valikoimia on sovellettava valmispakkaukseen.
5 artikla
Jäsenvaltiot eivät saa evätä, kieltää tai rajoittaa sellaisten valmiiden pakkausten saattamista markkinoille, jotka täyttävät tässä direktiivissä säädetyt vaatimukset, niiden nimelliskoon perusteella liitteessä I ja liitteessä III olevassa 2 kohdassa lueteltujen valmiiden pakkausten osalta tai niiden säiliöiden nimelliskoon perusteella liitteessä II lueteltujen valmiiden pakkausten osalta taikka näiden molempien seikkojen nojalla, jos kyse on liitteessä III olevassa 1 kohdassa luetelluista tuotteista.
6 artikla
Jäsenvaltiot eivät saa ennen 1 päivää tammikuuta 1982 evätä, kieltää tai rajoittaa sellaisten valmiiden pakkausten markkinoille saattamista, jotka täyttävät direktiivissä 76/211/ETY säädetyt vaatimukset, jos säiliön nimellismäärällä tai koolla ei ole tässä direktiivissä mainittua lukuarvoa ja jos niitä saatetaan markkinoille asianomaisissa jäsenvaltioissa direktiivin tiedoksiantopäivänä.
Ensimmäistä kohtaa ei sovelleta toimenpiteisiin, joihin Yhdistynyt kuningaskunta ja Irlanti ovat ryhtyneet määritelläkseen valikoimat SI-yksiköinä.
7 artikla
Jäsenvaltioiden on saatettava tämän direktiivin noudattamisen edellyttämät säännökset voimaan 24 kuukauden kuluessa tämän direktiivin tiedoksi antamisesta ja niiden on ilmoitettava tästä komissiolle viipymättä.
Jäsenvaltioiden on huolehdittava siitä, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle.
8 artikla
Tämä direktiivi on osoitettu kaikille jäsenvaltioille.
Tehty Brysselissä 15 päivänä tammikuuta 1980.

Labels: 7
3
15